**Ministru kabineta noteikumu projekta “Grozījumi Ministru kabineta 2006. gada 1. augusta noteikumos Nr. 632 “Patērētāju tiesību aizsardzības centra nolikums”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projektā (turpmāk - Projekts) ir paredzēts noteikt, ka* Patērētāju tiesību aizsardzības centrs (turpmāk – PTAC) ir atbildīgā iestāde, kas uzrauga *Eiropas Parlamenta un Padomes 2017. gada 12. decembra Regulu (ES) 2017/2394 par sadarbību starp valstu iestādēm, kas atbild par tiesību aktu izpildi patērētāju tiesību aizsardzības jomā, un ar ko atceļ Regulu (EK) Nr. 2006/2004* (turpmāk – Regula Nr.2017/2394) ievērošanu un pilda vienotā sadarbības biroja (turpmāk – Birojs) funkciju, atbilstoši šīs regulas prasībām;
* PTAC ir atbildīgā iestāde, kas uzrauga *Eiropas Parlamenta un Padomes 2017. gada 14. jūnija Regulas (ES) 2017/1128 par tiešsaistes satura pakalpojumu pārrobežu pārnesamību iekšējā tirgū* (turpmāk – Regula Nr.2017/1128) ievērošanu atbilstoši savai kompetencei.

Paredzēts, ka projekts stājas spēkā 2020. gada 17. janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, lai* izpildītu Regulas Nr.2017/2394 5. panta 1. punkta prasību par Biroja un kompetentās iestādes norīkošanu dalībvalstī;
* noteiktu iestādi, kas atbildīga par Regulas Nr.2017/1128 ievērošanu.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2018.gada 16.janvārī stājās spēkā Regula Nr.2017/2394, kas nosaka sadarbības mehānismus starp valstu iestādēm, kuras ir atbildīgas par pārrobežu tiesību aktu izpildi patērētāju kolektīvo interešu aizsardzības jomā. Lai vienas dalībvalsts kompetentās iestādes varētu izmeklēt un izbeigt pārrobežu pārkāpumus, Regulā Nr.2017/2394 ir paredzēts sadarbības un koordinācijas veids ar citu dalībvalstu kompetentajām iestādēm un Eiropas Komisiju.Atbilstoši Regulas Nr.2017/2394 5.panta 1.punkta prasībām katra dalībvalsts norīko vienu vai vairākas kompetentās iestādes, kas ir atbildīgas par šajā regulā minēto Eiropas Savienības tiesību aktu izpildi, kuri aizsargā patērētāju intereses, kā arī Biroju, kas ir atbildīgs par savas dalībvalsts kompetento iestāžu izmeklēšanas un izpildes darbību koordinēšanu un komunikāciju ar citas dalībvalsts kompetentajām iestādēm. Biroji nodrošina starpniecību savstarpējās palīdzības lūgumos starp dažādu dalībvalstu kompetentajām iestādēm, kā arī koordinē informācijas apmaiņu ar Eiropas Komisiju un citām dalībvalstīm par Eiropas Savienībā izdarītiem pārkāpumiem, piemēram, rīcības uzsākšanu šo pārkāpumu novēršanai vai tās izbeigšanu.Šobrīd PTAC jau pilda biroja un kompetentās iestādes funkciju atbilstoši *Eiropas* *Parlamenta un Padomes 2004.gada 27.oktobra Regulas (EK) Nr. 2006/2004 par sadarbību starp valstu iestādēm, kas atbildīgas par tiesību aktu īstenošanu patērētāju tiesību aizsardzības jomā* (turpmāk – Regula Nr.2006/2004) prasībām. Regula Nr.2017/2394 atceļ un aizstāj Regulu Nr.2006/2004, bet nemaina kārtību par Biroju un kompetento iestāžu noteikšanu dalībvalstīs.Projekts paredz grozīt Ministru kabineta 2006. gada 1. augusta noteikumu Nr. 632 “Patērētāju tiesību aizsardzības centra nolikums” (turpmāk - Nolikums) 4.22.apakšpunktu, svītrojot atsauci uz Regulu Nr.2006/2004, aizstājot to ar atsauci uz Regulu Nr.2017/2394 un noteikt, ka atbilstoši tai PTAC pilda Birojam un kompetentajai iestādei paredzētos uzdevumus.2018.gada 1.aprīlī stājās spēkā Regula Nr.2017/1128, kas nodrošina tiešsaistes satura pārrobežu pārnesamību Eiropas Savienībā. Pārrobežu pārnesamība paredz, ka patērētāji var piekļūt tiešsaistes satura pakalpojumam, kad tie uz laiku uzturas citā dalībvalstī, tādā pašā veidā kā savā dzīvesvietas dalībvalstī. Atbilstoši Regulas Nr.2017/1128 2.panta 5.punktam tiešsaistes satura pakalpojums ir:1. Audiovizuālo mediju pakalpojums – pakalpojums, uz kuru attiecināma mediju pakalpojumu sniedzēja redakcionāla atbildība un kura galvenais nolūks ir nodrošināt plašākai sabiedrībai raidījumus, lai to informētu, izklaidētu vai izglītotu;
2. Pakalpojums, kura galvenā funkcija ir nodrošināt piekļuvi darbiem, blakustiesību objektiem vai raidorganizāciju pārraidēm un to izmantošanu pastāvīgi vai pēc pieprasījuma.

Attiecīgi tiešsaistes pakalpojumi ietver mūziku, video spēles, filmas, e-grāmatas, izklaides raidījumus, sporta pasākumu raidījumus un citus raidījumus. Pienākums nodrošināt tiešsaistes satura pakalpojuma pārrobežu pārnesamību attiecās uz tādiem pakalpojumiem, kas tiek sniegti par samaksu un kas ir pārnesami, tas ir, patērētāji tos var izmantot savā dzīvesvietas dalībvalsts teritorijā bez ierobežojumiem. Pārrobežu pārnesamības gadījumā pakalpojumu sniedzējs nav atbildīgs par to, ja sniegtā tiešsaistes pakalpojuma kvalitāte ir zemāka, piemēram, ierobežotas interneta pieejamības dēļ.Pakalpojumu sniedzējiem, kas sniedz tiešsaistes pakalpojumu bez maksas, nav pienākuma nodrošināt pārrobežu pārnesamības pakalpojumu, taču tie var izvēlēties to darīt brīvprātīgi. Ja šie pakalpojumu sniedzēji izvēlēsies nodrošināt bezmaksas tiešsaistes pakalpojuma pārrobežu pārnesamību, Regulas Nr.2017/1128 noteikumi attieksies uz viņiem tādā pašā veidā kā tie attiecas uz maksas pakalpojumiem.Pakalpojumu sniedzēji sniedz tiešsaistes satura pakalpojumus balstoties uz tiesību īpašnieku vai to pārstāvju izsniegtajām atļaujām (licencēm) ar autortiesībām aizsargātu darbu un blakustiesību izmantošanai. Atbilstoši Autortiesību likuma 45.pantam licences līgumā vai licencē norādāma teritorija, kurā līgums vai licence ir spēkā. Ņemot vērā minēto, tiesību īpašnieku izsniegtās atļaujas (licences) var paredzēt teritoriālus ierobežojumus autortiesību un blakustiesību objektu izmantošanai, kas liedz iespēju piedāvāt patērētājiem piekļūt tiešsaistes satura pakalpojumam un izmantot pakalpojumu bez ierobežojumiem attiecībā uz noteiktu atrašanās vietu. Regula Nr.2017/1128 paredz, ka pakalpojumu sniedzējam ir jānodrošina patērētājam iespēju izmantot tiešsaistes satura pakalpojumu, ja abonents uz laiku uzturas citā Eiropas Savienības dalībvalstī, neatkarīgi no tiesību īpašnieku paredzētajiem teritoriālajiem ierobežojumiem. Regulas Nr.2017/1128 7.pants paredz, ka nav izpildāmi tādi līgumu noteikumi starp pakalpojumu sniedzējiem un patērētājiem, kā arī starp pakalpojumu sniedzējiem un tiesību īpašniekiem, kas aizliedz vai ierobežo tiešsaistes satura pakalpojumu pārrobežu pārnesamību Eiropas Savienībā uz konkrētu laikposmu. Ja tiesību īpašnieks, pārkāpjot minēto regulu, ierobežo pakalpojumu sniedzēja iespējas nodrošināt tiešsaistes satura pārrobežu pārnesamību patērētājiem, pakalpojumu sniedzējam ir tiesības vērsties tiesā.Regula Nr.2017/1128 tieši neparedz, ka dalībvalstīm ir jānosaka kompetentā iestāde, kas uzrauga šīs regulas ievērošanu, vai jāveic citas darbības šīs regulas ieviešanai, tādēļ līdz šim atbildīgā iestāde netika noteikta. Vienlaikus Regula Nr.2017/1128 ir viens no Regulas Nr.2017/2394 pielikumā uzskaitītajiem Eiropas Savienības tiesību aktiem, kuri aizsargā patērētāju kolektīvās intereses. Atbilstoši Regulas Nr.2017/2394 3.pantam, kompetentā iestāde ir jebkura publiska iestāde, ko dalībvalsts norīkojusi kā atbildīgo par to Savienības tiesību aktu izpildi, kuri aizsargā patērētāju intereses. Savukārt Savienības tiesību akti, kuri aizsargā patērētāju intereses ir Regulas Nr.2017/2394 pielikumā uzskaitītās regulas un direktīvas, kā tās transponētas dalībvalstu iekšējā tiesību sistēmā. Līdz ar to, lai izpildītu Regulas Nr.2017/2394 5.panta 1.punkta prasības, dalībvalstīm ir pienākums norīkot kompetento iestādi, kas ir atbildīga par Regulu Nr.2017/1128.Projekts paredz papildināt Nolikumu, nosakot, ka PTAC uzraudzīs Regulas Nr.2017/1128 ievērošanu tikai atbilstoši savai kompetencei, nenorādot kādi pasākumi var tikt piemēroti pārkāpumu gadījumā, jo to ir paredzēts nodrošināt ar Regulas Nr.2017/2394 prasību izpildi.Ņemot vērā, ka patērētāju tiesību aizsardzības uzraudzību īsteno PTAC un patērētāja definīcija ir definēta Patērētāju tiesību aizsardzības likuma 1.pantā, PTAC kompetence attiecībā uz Regulu Nr.2017/1128 attiecās tikai uz fiziskām personām.Līdz ar to attiecībā uz Regulu 2017/1128 PTAC uzraudzīs, vai pakalpojumu sniedzēji izpilda pienākumu nodrošināt pārrobežu pārnesamības pakalpojumu patērētājiem, kā arī veic patērētāju tiesību un interešu aizsardzību patērētāju tiesiskajās attiecībās, tostarp, līgumiskajās attiecībās, ar pakalpojumu sniedzēju.Projekts stājas spēkā līdz ar Regulas Nr.2006/2004 atcelšanas un Regulas Nr.2017/2394 piemērošanas sākuma datumu – 2020.gada 17.janvāri. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Patērētāju tiesību aizsardzības centrs. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Patērētāji
2. Tiešsaistes satura pakalpojumu sniedzēji
3. Autortiesību turētāji un blakustiesību īpašnieki
 |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Lai nodrošinātu Regulas Nr.2017/2394 prasību izpildi, papildus Projektam tiks veikti grozījumi Patērētāju tiesību aizsardzības likumā, nosakot kompetento iestāžu tiesības. |
| 2. | Atbildīgā institūcija | Ekonomikas ministrija, Patērētāju tiesību aizsardzības centrs. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2017. gada 12. decembra Regula (ES) 2017/2394 par sadarbību starp valstu iestādēm, kas atbild par tiesību aktu izpildi patērētāju tiesību aizsardzības jomā, un ar ko atceļ Regulu (EK) Nr. 2006/2004.Eiropas Parlamenta un Padomes 2017. gada 14. jūnija Regula (ES) 2017/1128 par tiešsaistes satura pakalpojumu pārrobežu pārnesamību iekšējā tirgū. |
| 2. | Citas starptautiskās saistības | Nav |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2017. gada 12. decembra Regula (ES) 2017/2394 par sadarbību starp valstu iestādēm, kas atbild par tiesību aktu izpildi patērētāju tiesību aizsardzības jomā, un ar ko atceļ Regulu (EK) Nr. 2006/2004. |
| A | B | C | D |
| Regulas Nr.2017/2394 5. panta 1.punkts | Noteikumu projekta 1. punkts (Nolikuma 4.22.punkts un 4.22.4 punkts) | Ieviests daļēji. Tiks ieviests pilnībā kopā ar grozījumiem Patērētāju tiesību aizsardzības likumā. | Stingrākas prasības nav paredzētas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Saskaņā ar Regulas Nr.2017/2394 8.panta 1.punktu katra dalībvalsts nekavējoties informē Eiropas Komisiju par iestādi, kas norīkota par Biroju, par norīkotajām kompetentajām iestādēm, to kontaktinformāciju, organizatorisko struktūru, tiesībām un pienākumiem.Saskaņā ar Regulas Nr.2017/2394 39.pantu dalībvalstis nekavējoties informē Eiropas Komisiju par izmaiņām tiesību aktos, kas veikti, lai nodrošinātu Regulas Nr.2017/2394 prasības. |
| Cita informācija | Regulas Nr.2017/2394 prasības par tiesību piešķiršanu kompetentajām iestādēm tiks nodrošinātas likumprojektā “Grozījumi Patērētāju tiesību aizsardzības likums” (VSS-834). |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības informēšana un līdzdalība Projekta izstrādē tika nodrošināta:1. publicējot to Ekonomikas ministrijas tīmekļa vietnē <https://www.em.gov.lv> un Ministru kabineta tīmekļa vietnē [https://www.mk.gov.lv](https://www.mk.gov.lv/);
2. nosūtot informāciju Latvijas Darba devēju konfederācijai, Latvijas Tirdzniecības un rūpniecības kamerai, Latvijas Interneta asociācijai, Latvijas Informācijas un komunikācijas tehnoloģiju asociācijai par iespēju izteikt viedokli sabiedrības līdzdalības veidā, biedrībai “Par legālu saturu”, Latvijas autoru biedrībai “Autortiesību un komunicēšanās konsultāciju aģentūra/Latvijas Autoru apvienība”.
 |
| 2. | Sabiedrības līdzdalība projekta izstrādē | Projekts publicēts Ekonomikas ministrijas mājaslapā 2019. gada 6. septembrī – sadaļā “Sabiedrības līdzdalība”, kā arī nosūtīts Latvijas Darba devēju konfederācijai, Latvijas Tirdzniecības un rūpniecības kamerai, Latvijas Interneta asociācijai, Latvijas Informācijas un komunikācijas tehnoloģiju asociācijai, biedrībai “Par legālu saturu”, Latvijas autoru biedrībai “Autortiesību un komunicēšanās konsultāciju aģentūra/Latvijas Autoru apvienība”. Ekonomikas ministrija aicināja sniegt rakstisku viedokli līdz 2019. gada 20. septembrim.  |
| 3. | Sabiedrības līdzdalības rezultāti | Priekšlikumi un iebildumi nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Patērētāju tiesību aizsardzības centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes institucionālā struktūra nemainās. Projekts neparedz jaunu valsts institūciju izveidi, esošu institūciju likvidāciju vai reorga­nizāciju, kā arī neatstāj ietekmi uz institūciju cilvēkresursiem. |
| 3. | Cita informācija | Projekta izpilde tiks nodrošināta Ekonomikas ministrijas budžeta apakšprogrammā 26.01.00 „Iekšējais tirgus un patērētāju tiesību aizsardzība” piešķirto valsts budžeta līdzekļu ietvaros. |

# Ekonomikas ministrs R. Nemiro

Vīza: Valsts sekretārs Ē. Eglītis

Latišenko, 67013230

Arnis.Latisenko@em.gov.lv